***Torch Song Trilogy*** je film iz 1988. godine, nastao na osnovu istoimene hit predstave Harveya Fiersteina, koji je napisao i scenario za film. Režiju je radio Paul Bogart, a pored Fiersteina, koji glumi Arnolda, u film se, između ostalih, pojavljuju i Anne Bancroft, kao Arnoldova majka, Matthew Broderick, kao Alan, Brian Kerwin kao Ed i Eddie Costradad kao David.

Želeći da u film uključi poznatog ženskog imitatora, Charlesa Piercea, Fierstein je stvorio ulogu Berthe Venation specijalno za njega. Broderick je najpre odbio da glumi u filmu, jer se oporavljao od saobraćajne nesreće koju je imao u Irskoj, pa je za ulogu Alana angažovan Tate Donovan. Dva dana po početku proba Broderick se predomislio i dobio ulogu umesto Donovana. Broderick je, takođe, glumio u pozorišnoj off-broadwayskoj verziji, gde je glumio Davida.

Iako predstava traje puna četiri sata, film je bio ograničen na samo dva, na insistiranje New Line Cinema.

Radnja
------

|  |  |  |
| --- | --- | --- |
| "| There's nothing I need from anyone except for love and respect. Anyone who can't give me those two things has no place in my life. | "|

Film, kao i predstava, počinju monologom u kome Arnold, ako cinik, objašnjava svoju viziju ljubavi, pripremajući se za nastup. Arnold radi kao drag queen. Film iz tri dela prikazuje Arnoldov život.

U prvom delu *The International Stud* (1971.) (nazvan po noćnom klubu) Arnold upoznaje i zaljubljuje se u Eda. Ed, međutim, ima problema da izađe na kraj sa svojom biseksualnošću i napušta Eda zbog devojke kojom će se kasnije venčati.

Drugi deo, *Fuge in a Nursery*, počinje na veče Božića, 1973. kada Arnold upoznaje ljubav svog života, manekena, Alana. Njih dvojica počinju da živeo veoma srećno zajedno i planiraju da usvoje dete. Konačno, kada im je odobreno da dobiju dete kao hraniteljska porodica, sele se u veći stan u nezgodnom komšiluku. Vraćajući se iz prodavnice, Alan saznaje da lokalni mangupi fizički maltretiraju neke gejeve u uličici i odlazi da ih rastera, ali oni ga ubijaju.
Godine 1980, kada se dešava poslednja priča, *Widows and Children First!* Arnold je prikazan u stanu sa Davidom, koji je njegov šesnaestogodišnji sin, i Edom, koji je raskinuo sa svojom ženom i privremeno živi sa Arnoldom i Davidom. Ipak, želi da se vrati i da probaju ponovo i pri kraju filma mu izjavljuje ljubav. Arnold očekuje majku koja dolazi u posetu sa Floride i donosi svađu i neodobravanje Arnoldove homoseksualnosti, usvajanja Davida, kao i to što je Arnold iskoristio porodično grobno mesto da sahrani Alana. Narednog jutra, neposredno pre njenog odlaska nazad u Floridu, njih dvoje imaju miran razgovor u kome, po prvi put, uspevaju da se razumeju.

Uloge
-----

|  |
| --- |
| **Podela uloga** |
| Glumica/glumac | Lik | Napomene |
| Harvey Fienstein | Arnold Backoff |
| Anne Bancroft | Ma Backoff |
| Matthew Broderick | Alan Simon |
| Brian Kerwin | Ed Reese |
| Karen Young | Laurel |
| Eddie Castrodad | David |
| Ken Page | Murray |
| Charles Pierce | Bertha Venation |
| Alex Vera | Marina Del Rey |

Nagrade
-------

Film je osvojio nagradu publike na Deauville Film Festivalu, i bio je nominovan za nagradu kritike na istom festivalu. Takođe, film je bio nominovan za Infependatn Spirit Award za najbolji film, a Fierstein je bio nominovan za istu nagradu u kategoriji najboljeg glavnog glumca.

Veze
----

* Torch song
* Torch Song Trilogy – predstava po kojoj je film snimljen

Spoljne veze
------------

* *Torch Song Trilogy* na sajtu IMDb
* Torch Song Trilogy June 1982: the first Tony-winning smash to focus on gay lives, warts and all, opens the door for future gay projects and for out playwrights such as Charles Busch - Telling our stories, Charles Busch za *The Advocate*
* Torch Song Trilogy Arhivirano 2008-02-10 na Wayback Machine-u, Roger Ebert